open-index/open-wikipedia-markdown huggingface dataset:
2017 Russiese Grand Prix

Die **2017 Formule Een Russiese Grand Prix** is op 30 April 2017 op die Sochi Autodrom gehou. Dit was die vierde wedren van die kampioenskapseisoen gewees, en is deur Valtteri Bottas (sy eerste) gewen.

## Bande 
Pirelli sal die volgende bande aan alle spanne verskaf:

## Vrye oefening 
### Uitslag 
## Kwalifisering 
Sebastian Vettel behaal vir Ferrari sy eerste voorste wegspringplek van die seisoen, toe hy sy spangenoot Kimi Räikkönen met 'n haarbreedte klop. Die Mercedesspan van Valtteri Bottas en Lewis Hamilton kwalifiseer in die derde en vierde plekke. Red Bull-jaer Daniel Ricciardo eindig in die vyfde plek, gevolg deur die Williams van Felipe Massa en die ander Red Bull van Max Verstappen. Die top 10 word afgesluit deur die Renault van Nico Hülkenberg en die Force India-duo van Sergio Pérez en Esteban Ocon.

Die Toro Rosso-renjaer Carlos Sainz jr. het in die vorige wedren in Bahrein teen die Williams van Lance Stroll gebots, waarna hulle albei moes onttrek. Sainz kry hiervoor na afloop van kwalifisering 'n straf van drie wegspringplekke. McLaren-renjaer Stoffel Vandoorne het 'n paar dele van sy enjin vir die vyfde keer moes laat vervang, terwyl daar in één seisoen slegs vier stukke van elke komponent gebruik mag word. Hierdeur ontvang hy 'n straf van vyftien wegspringplekke. 

## Wedren 
### Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Neptunus (mitologie)

**Neptunus** was in die Romeinse mitologie die god van vars water en die see. Sy eweknie in die Griekse mitologie was Poseidon. In die Griekse tradisie was Neptunus die broer van Jupiter en Pluto; die broers het oor die drie ryke van die heelal geheers: die lug, water en onderwêreld. 

Uitbeeldings van Neptunus op Romeinse mosaïeke, veral dié van Noord-Afrika, is beïnvloed deur Hellenistiese konvensies. 

## Verwysings
Juno (mitologie)

**Juno** was in die Romeinse mitologie ’n godin en die beskermer van die staat. Sy was die dogter van Saturnus, die suster en vrou van die hoofgod, Jupiter, en die ma van Mars en Vulcanus. Sy het ook ’n ogie oor die vroue van antieke Rome gehou.

As die beskermgodin van Rome en die Romeinse Ryk is sy *Regina* ("Koningin") genoem en is sy saam met Jupiter en Minerva as ’n triade op die Kapitolynse Heuwel in Rome aanbid. Juno se eweknie in die Griekse mitologie was Hera, die vrou van Zeus.

## Verwysings 
## Eksterne skakels
Silver Creek Mountain Band

**Silver Creek Mountain Band** is 'n Suid-Afrikaanse musiekgroep wat in die vroeë 1970's in Oos-Londen, Suid-Afrika tot stand gekom het. Die hooflid is Rod Dry, hy hou die groep lewendig deur gedurig goeie musikante aan te stel om deel van die groep te wees. Deur die jare was meer as 30 musikante deel van die groep. Tans bestaan die groep uit omtrent ses professionele musici, en die beskikbaarheid, omstandighede en plek bepaal wie optree by elke geleentheid.

## Verwysings 
## Musiekvideo's 
* ''Silver Creek Mountain Band – Sprokie van 'n Stadskind * op YouTube.
* *Silver Creek Mountain Band – Will The Circle Be Unbroken* op YouTube.
* *Silver Creek Mountain Band – Midnight Special* op YouTube.
* *Silver Creek Mountain Band – Strab 2011* op YouTube.
* *Sweet Home Chicago, recorded Live @ Smugglers early in 2016'' op YouTube.
Minerva

**Minerva** was in die Romeinse mitologie die godin van wysheid, kuns, handel en strategie. Sy is met wapens en al uit Jupiter se kop gebore. 

## Mite 
Nadat Jupiter die Titaniese godin Metis swanger gemaak het, het hy ’n voorspelling onthou dat sy eie kind hom sal onttroon. Hy was bang sy kind sal sterker as hy word en sy plek as heerser van die lug oorneem, en daarom het hy Metis heel ingesluk. Die godin het wapens en wapenrusting vir haar kind gemaak terwyl sy in binne-in die god was, en die konstante lawaai het Jupiter hoofpyn gegee. Om sy pyn te verlig het Vulcanus Jupiter se kop met ’n hamer oopgekloof en Minerva, kompleet met wapens en wapenrusting, het as volwassene uit sy kop te voorskyn gekom.

Van die 2de eeu v.C. af het die Romeine haar vereenselwig met die Griekse godin Atena. Sy was die maagdegodin van musiek, poësie, medisyne, wysheid, handel en weefwerk. Sy word dikwels uitgebeeld met ’n uil, wat die simbool van haar wysheid en kennis is.

Minerva is een van drie maagdegodinne wat ’n eed afgelê het om nooit te trou nie; die ander twee is Diana en Vesta.

## Verwysings
Maia

**Maia** of **Maja** was in die Griekse mitologie een van die Plejades en die ma van Hermes.

Sy was die dogter van Atlas en Pleione die Okeanied, en was die oudste van die sewe Plejades. Die sewe susters is op Berg Kyllini in Arkadië gebore, en word soms bergnimfe of Oreades genoem. Omdat hulle dogters van Atlas was, word hulle ook soms die Atlantiede genoem.

## Ma van Hermes 
duimnael|180px|links|*Vulcanus en Maia* (1585) deur Bartholomäus Spranger.

Volgens die Homeriese *Himne aan Hermes* het Zeus Maia in die middel van die nag skelmpies in ’n grot met Hermes bevrug. Nadat sy die lewe aan die baba geskenk het, het Maia hom in komberse toegedraai en gaan slaap. Die vinnig groeiende baba het na Thessalië begin kruip, waar hy op die aand van sy eerste dag beeste van sy halfbroer Apollo gesteel en die lire uit ’n skilpaddop ontwerp het. 

Maia het geweier om Apollo te glo toe hy beweer Hermes was die dief, terwyl Zeus hom aan Apollo se kant geskaar het. Eindelik het Apollo die beeste vir die lire geruil, en dit het een van sy identifiserende kenmerke geword.

## Romeinse Maia 
In die godsdiens van antieke Rome het Maia die begrip van groei verpersoonlik, want daar is geglo haar naam is verwant aan die byvoeglike naamwoord *maius, maior*, "groter". Sy kon apart van die Griekse Maia ontstaan en later met haar vereenselwig gewees het vanweë die vergrieksing van die Latynse letterkunde en kultuur.

In ’n argaïese Romeinse gebed verskyn Maia se naam saam met dié van Vulcanus op ’n lys waar gode en godinne afgepaar word volgens hul ooreenstemmende funksionele aspekte. Sy is minstens een keer verbind met Terra, die Romeinse eweknie van die Griekse Gaia (die aarde). 

Die maand Mei (Latyn *Maius*) is vermoedelik na Maia genoem, hoewel antieke etimoloë dit ook verbind het met die *maiores*, "voorouers", wat weer eens afgelei is van die byvoeglike naamwoord *maius, maior*, dus dié wat "groter" is in terme van opeenvolgende geslagte. Op die eerste dag van Mei het die priesters van Vulcanus ’n swanger sog aan Maia geoffer, wat die verband tussen Vulcanus en Maia in die argaïese gebed herhaal. In die Romeinse mitologie was Mercurius (die Romeinse Hermes), die seun van Maia, die beskermer van handelaars en winste, wat dui op nog ’n verband met Maia as ’n godin wat groei bevorder.

## Verwysings
Hautot-sur-Seine

**Hautot-sur-Seine** is 'n Franse dorp in die département Seine-Maritime (région Normandië), suidwes van Rouen, met sowat 400 inwoners (2014).

Die dorp is op die regteroewer van die Seinerivier in die meander van Roumare.

Die dorp word as *Hotot* vir die eerste keer in 1240 beskryf.

## Naburige munisipaliteite 
## Demografie 
## Verwysings
Hercules

**Hercules** is in die Romeinse mitologie die seun van Jupiter en ’n sterflike vrou. Hy is antieke Rome se eweknie van die Griekse halfgod Herakles, die seun van Zeus en Alkmene. Hy is bekend vir sy krag en sy buitensporige avonture.

In die Westerse kuns en letterkunde is die naam Hercules meer bekend as die Griekse Herakles, hoewel die Romeine die held se mites en ikonografie by die Grieke geleen het. Hy was ’n veelsydige figuur met weersprekende eienskappe, en dit het kunstenaars en skrywers in staat gestel om te kies hoe hulle hom wou uitbeeld. 

Hercules is volop deur die Samniete vereer.

## Verwysings
Ernest Borgnine

**Ernest Borgnine** (gebore Ermes Effron Borgnino; 24 Januarie 1917 – 8 Julie 2012) was 'n Amerikaanse film-, televisie-, karakter- en stemakteur, wie se loopbaan oor meer as ses dekades gestrek het.

## Eksterne skakels 
* 
*
Eugen Böhm von Bawerk

**Eugen Böhm Ritter von Bawerk** ([bøːm ˈbaːvɛʁk], * 12 Februarie 1851 in Brünn (Brno) as **Eugen Böhm**; † 27 Augustus 1914 in Kramsach, Tirol; dikwels kort **Eugen von Böhm-Bawerk** genoem) was 'n Oostenrykse ekonoom wat 'n beduidende bydrae tot die vestiging van die sogenaamde Weense Skool, een van die belangrikste denkrigtings in die moderne ekonomie, gelewer het. Hy word daarnaas as grondlegger van die Oostenrykse kapitaalteorie beskou.

Von Böhm-Bawerk het in die tydperk tussen 1895 en 1904 verskeie kere die amp van Oostenrykse minister van finansies beklee. Sy belangrikste werke sluit 'n reeks uitgebreide kritiese ontledings van marxisme in.

## Verwysings
Klei

[duimnael|[Montmorilloniet, 'n kleimineraal, op kwarts]]
**Klei** is 'n natuurlike materiaal wat uit uiters klein deeltjies bestaan. Dit is 'n verwerings- of erosieproduk wat as sediment deur water vervoer word. Materiaal wat fyner as 4&nbsp;μm is, word gewoonlik deur boukundiges en grondspesialiste klei genoem. Kleimineraloë gebruik 2&nbsp;μm as grens.

Klei bestaan gewoonlik uit kleiminerale. Hulle is gehidrateerde aluminiumsilikate wat soms ook ione van alkali- en aardalkalimetale en yster bevat.

## Vorming
Die meeste kleisoorte word gevorm deur verwering van graniet of veldspaat. Dit kan deur die aksie van gletsers gebeur of deur verwering deur reën en die atmosfeer. Dit is 'n stadige proses. Kleisoorte kan onderskei word in primêre en sekondêre klei.
### Primêre klei
Dit word ook oorblywende klei genoem, omdat dit klei is wat op die plek van die oorspronkelike rotse gevind word. Voorbeelde van primêre kleiminerale is kaolien en bentoniet. 
### Sekundêre klei
Dit word ook sedimentêre klei genoem. Dit is klei wat vervoer is in riviere en dan soms baie ver van sy bron neergelê is. Hierdie meteriaal is nog sterker verweer as primêre klei en die deeltjies is kleiner.

## Kleitablette
Kleitablette en kleikeëls het 'n belangrike rol gespeel in die ontwikkeling van een van die vroegste skryfstelsels, die wigskrif van Mesopotamië. Omdat klei as dit gebak word, verhard tot baksteen, het heelparty dokumente behoue gebly toe aanvallers geboue afgebrand het waarin hulle bewaar is.

## Minerale
Van die kleiminerale is:
* hormiete
** kaolien
** smektiete
***montmorilloniet
** paligorskiet-sepioliet
* bentoniet
* illiet
* chloriet
* kleie met gemengde lae

## Sien ook
*Porselein
*Pottebakkery
## Verwysings
Cargobroek

duimnael|'n Cargobroek

'n **Cargobroek** is 'n losgesnyde broek oorspronklik ontwerp vir taai, buitemuurse aktiwiteite, en waarvan die ontwerp gekenmerk word deur een of meer sakke. Die cargobroek het gewild geword in stedelike gebiede, want hulle is gerieflik vir die vervoer van items gedurende dagreise per voet. 'n **Cargokortbroek** is 'n kortbroekweergawe.

## Beskrywing 
duimnael|'n Seun in Viëtnam wat 'n cargobroek dra, 2010.

'n Cargosak is 'n vorm van 'n geplakte sak, dikwels met 'n trekklaviervou vir verhoogde kapasiteit; toegemaak met 'n flap wat met 'n drukker, knopie, magneet of Velcro vasgemaak word, wat algemeen aan cargo- en jagklere is. In sommige ontwerpe kan die sakke binne die bene weggesteek word.

'n Cargobroek word gemaak van sterk drastof en stiksels. Hulle word toenemend gemaak van sintetiese of katoen-sintetiese mengsels wat vinnig droog word, en het dikwels oorgrootte bandlissies om wye gordels te akkommodeer.

## Verwysings 
## Eksterne skakels 
*
Montmorilloniet

305px|duimnael|regs|Montmorilloniet.
**Montmorilloniet** is 'n kleimineraal wat in bentoniete voorkom. Dit is 'n gehidrateerde aluminosilikaat, wat tot die groep van die smektiete behoort.

Dit het 'n gelaagde struktuur wat bestaan uit 'n laag aluminiumione in oktaëdriese omringing van suurstof en hidroksiel-groepe, in die middel van twee lae van silikon in tetraëdriese omringing. Hierdie pakket van drie lae word van die volgende pakket geskei deur 'n laag water atome met metaalione soos natrium of kalium. Hierdie laag kan meer water en ione opneem. Hierdie proses word *interkalasie* genoem. Die mineraal kan daardeur swel en ione met sy omgewing uitwissel.

Die mineraal is genoem na die dorp Montmorillon, in die Franse département Vienne in Nieu-Akwitanië.

## Verwysings
Bermudabroek

duimnael|links|280px|Bermudabroeke op die strand
duimnael|200px|Britse militêre bevelvoerders Brooke-Popham en Wavell dra bermudabroeke in die 2de Wêreldoorlog
**Bermudabroek**, ook bekend as 'n **stapkortbroek**, is 'n spesifieke tipe van kortbroek, gedra as semi-gemaklike drag deur beide mans en vroue. Die soom, wat omgesoom kan wees of nie, is ongeveer 2,5 cm bo die knie.

Hulle word so genoem as gevolg van hul gewildheid in Bermuda, 'n Britse oorsese gebied, waar hulle beskou word as toepaslike sakedrag vir mans wanneer dit van pas is - en gedra met knie-lengte kouse, 'n kraaghemp, das en baadjie. 

Hulle word beskou as meer gepas in warm subtropiese en tropiese klimate as die tipiese swaarder klere wat in Europa gewild is. Baie besighede in die Weste laat deesdae hierdie soort klere in die warmer seisoene as amptelike drag toe, veral in die Verenigde State van Amerika en Australië. Hulle is beskikbaar in 'n verskeidenheid van kleure, insluitend pastelskakerings sowel as die donkerder skakerings.
Geoffrey Boycott

**Geoffrey Boycott** (21 Oktober 1940-) is 'n voormalige Engelse krieketkolwer wat vir Yorkshire en sy land se nasionale span gespeel het. Sy loopbaan van meer as twintig jaar (1962 tot 1986) was soms omstrede, maar hy word as een van Engeland se beste openingkolwers beskou. Hy het onder meer tydens die Krieketwêreldbeker 1979 en 38 Die As-wedstryde vir Engeland gekolf. Sedert sy uittrede het hy in 'n suksesvolle krieketkommentator geword.

Boycott het sy internasionale debuut in 1964 tydens 'n toetswedstryd teen Australië gemaak. Hy het dikwels met sy spanmaats vasgesit. Joernalis Ian Wooldridge het opgemerk dat "Boycott, in kort, alleen loop", terwyl krieketskrywer John Arlott gesê het dat Boycott 'n "eensame" loopbaan voer. Ander het egter beweer dat die omvang van sy introverte aard oordrewe was, en dat hoewel hy 'n "obsessie met sukses" gehad het, hy nie 'n selfsugtige speler was nie.

Ná 108 toetswedstryde vir Engeland het hy sy internasionale loopbaan in 1982 beëindig. Teen daai tyd was hy die beste lopiemaker in toetskrieket met meer as 8000 lopies agter sy naam.

Die Orde van die Britse Ryk is in 1980 aan hom toegeken en in 2009 is hy in die Internasionale Krieketraad se heldesaal vereer.

## Verwysings 
## Eksterne skakels
Miniromp

duimnael|'n Dame geklee in 'n rooi minirok

'n **Minirok** is 'n romp met 'n soomlyn hoog bo die knieë, in die algemeen op die middelbeenvlak, normaalweg nie laer as 10&nbsp;cm onder die boude nie.
duimnael|links|280px|"Soos ons haar ken"
'n Mikro-minirok of *microskirt* is 'n minirok met sy soom by die boonste heup.

## Sien ook 
* Sjoebroek

## Verwysings
La Bouille

**La Bouille** is 'n Franse dorp in die département Seine-Maritime (région Normandië), suidwes van Rouen, met sowat 800 inwoners (2014).

Die dorp is op die linkeroewer van die Seinerivier. Dit word deur die La Londe-bos begrens.

## Naburige munisipaliteite 
## Demografie 
## Verwysings
Fietsrybroek

duimnael|Resiesfietsryers dra spesiale fietsrybroeke.
**Fietsrybroek** is 'n kort, velknus sintetiese broek ontwerp om gemak en doeltreffendheid te verbeter, terwyl die draer fietsry. Dit:
* verminder windweerstand, deur die verhoging van aërodinamiese doeltreffendheid;
* beskerm die vel teen herhalende wrywing van die bene teen die fietssitplek of fitsraam;
* bied ondersteuning aan die geslagsdele, analoog aan 'n balbakkie;
* trek sweet weg van die vel af, om sodoende skaaf en uitslag te voorkom, en om die ryer af te koel deur die proses van verdamping;
* druk die beenspiere saam, wat kan help om spiermoegheid te bekamp;
* verminder die gewig van 'n ryer se klere (in vergelyking met die dra van 'n denimbroek, gimkortbroek of kniebroeke); en
* verbeter gemak tydens lang ritte met ekstra opstopsel in die sitplekarea.

## Verwysings 
## Eksterne skakels
Klokbroek

duimnael|links|240px|'n Klokbroek in die 1970's
regs|duimnael|Illustrasie van matrose in uniform, 1854
**Klokbroeke** (algemeen **bell-bottoms** in die volksmond genoem) is 'n broekstyl wat geleidelik wyer uit die knieë ondertoe loop, met die vorming van 'n klokagtige vorm aan die onderbeen.

## Geskiedenis 
In die vroeë 19de eeu, toe 'n gestandaardiseerde uniform nog nie bestaan het in die Amerikaanse Vloot nie, het 'n paar matrose 'n styl van 'n wye broek eindigend in 'n klokvormige manchette begin dra. In 1813 was een van die eerste aangetekende beskrywings van die matrose se uniforms, geskryf deur kommodoor Stephen Decatur, wat opgemerk het dat die manne op die fregatte *United States* en *Macedonia* blou baadjies losweg geknoop oor onderbaadjies, en blou klokbroeke dra."

## Verwysings
Potloodromp

duimnael|'n Moderne potloodromp, 2014

'n **Potloodromp** is 'n noupassende romp met 'n reguit, smal snit. Oor die algemeen val die soom net onder die knie en is aangepas vir 'n goeie pas. Dit is vernoem na sy vorm: lank en skraal soos 'n potlood.

## Styl 
Die potloodromp mag gedra word óf as 'n aparte stuk klere of as deel van 'n pakkie. 'n Potloodromp het gewoonlik 'n opening op die rug, of minder algemeen op die kante, aangesien sy skraal, smal vorm andersins die beweging van die draer beperk. Soms is daar 'n skopplooi, wat minder vel ontbloot, in gebruik in plaas van 'n opening. Potloodrompe wat gemaak is van rekbare gebreide materiaal het nie normaalweg ventilasie of plooie nodig nie.

## Verwysings
Boyz II Men

**Boyz II Men** is ’n Amerikaanse “boy band” van Philadelphia wat rhythm & blues-musiek maak. Die groep is in 1988 as 'n kwintet (groep van vyf mense) gestig, maar het as 'n kwartet (groep van vier) roem behaal. Die groeplede is Wanya Morris, Michael McCary, Shawn Stockman en Nathan Morris. McCary het die groep in 2003 verlaat.

Die groep was tussen 1992 en 1997 baie gewild gewees. Hulle het onder meer vyf nommer 1-treffers in die Verenigde State behaal. “*End of the Road*” en “*I’ll Make Love to You*" is twee van hulle bekende liedjies. Die liedjie “*Hey lover*” saam met kletsrymer *LL Cool J* was ook 'n groot treffer gewees. Daarnaas speel hulle 'n gastrol in 'n kersaflewering van die TV-reeks *The Fresh Prince of Bel-Air*.

In 2012 is 'n ster op die Hollywood Walk of Fame vir hulle aangebring. Hulle laste studio-album, *Collide*, is in 2014 vrygestel.

## Diskografie 
; Studio albums
* *Cooleyhighharmony* (1991)
* *II* (1994)
* *Evolution* (1997)
* *Nathan Michael Shawn Wanya* (2000)
* *Full Circle* (2002)
* *Throwback, Vol. 1* (2004)
* *The Remedy* (2006)
* *Motown: A Journey Through Hitsville USA* (2007)
* *Love* (2009)
* *Twenty* (2011)
* *Collide* (2014)
* *Under the Streetlight* (2017)

## Verwysings 
## Eksterne skakels 
* Amptelike webtuiste
*
Bandjielose rok

duimnael|links|230px|'n Japannese bruid geklee in 'n bandjielose rok, 2010 
'n Bandjielose rok of top is 'n kledingstuk wat rondom die boonste deel van die liggaam sit, sonder skouerbande of enige ander sigbare manier van ondersteuning. Dit word gewoonlik ondersteun deur 'n interne korset en/of brasserie, met die noupassendheid van die lyfie wat voorkom dat die rok uit posisie gly.

## Sosiale en kulturele konteks 
Sedert hul bekendstelling, het bandjielose klere hulsef as problematies bewys in baie kontekste. In die vroeë 21ste eeu, het baie skole en werkplekke spesifiek bandjielose klere as deel van hul kleredrag verbied. 'n Adecco opname wat gepubliseer is in *The Wall Street Journal* in 2012 het aangedui dat 72% van Amerikaners gedink het bandjielose toppe is onvanpas as kantoordrag.

## Godsdienstige standpunte 
Bandjielose rokke kan uitgesonder word vir spesifieke sensuur deur predikante en geestelikes. In 2005 het 'n Moslemgeestelike verklaar bandjielose klere is "satanisties", saam met ander onthullende klere soos minirokke en deursigtigte klere. Die Latter-day Saints verklaar dat die klere 'n "gruwel in die oë van die Here" is. Sulke menings is nie noodwendig dié van die meerderheid van hulle wat verband hou met godsdiens nie, hoewel 'n algemene reël is dat bandjielose klere slegs aanvaarbaar is in godsdienstige kontekste, soos die Rooms-Katolieke kerke of Joodse bat mitzvahs as die skouers en arms bedek is.

## Verwysings
Mercurius (mitologie)

duimnael|170px|links|Mercurius en sy simbole, Hendrik Goltzius.

**Mercurius** was ’n belangrike god in die Romeinse mitologie en een van die Dii Consentes (die 12 belangrikste gode van die panteon). Hy was die god van winste, handel, poësie, boodskappe, reisigers, grense en diewe; hy was ook die gids van siele na die onderwêreld.

Hy word beskou as die seun van Maia en Jupiter, en sy naam kom dalk van die Latynse woord *mercari* ("handeldryf") en *merces* ("lone"); of van die Proto-Indo-Europese stam *merĝ- vir "grens". Sy eweknie in die Griekse mitologie was Hermes. Mercurius word dikwels uitgebeeld met sy boodskapperstaf in sy linkerhand. Net soos met Hermes het Apollo hom ’n towerstaf gegee wat later in die boodskapperstaf verander het.

Die planeet Mercurius is na die god genoem.

## Verwysings
Swartdas

duimnael|Kroonprinses Victoria en Daniel Westling kom aan by die Riksdagse swartdasgala op die vooraand van hul troue.
**Swartdas**, algemeen bekend onder sy Engelse naam **Black tie** of sy Franse naam **cravate noire**, is 'n dragkode vir aandgebeure en sosiale funksies, afgelei van die Britse en Amerikaanse kostuumkonvensies van die 19de eeu. Tradisioneel word dit slegs gedra vir funksies na 7 n.m., swartdas is minder formeel as witdas maar meer formeel as informele of besigheidsdrag. In die Verenigde State, word die here se vorm van swartdasuitrustings dikwels na verwys as 'n tuxedo.

## Mansstandaard 
duimnael|Die elemente van 'n man se swartdaspak.
Vir mans is die elemente van swartdas:
* 'n wit boordjiehemp
* 'n swart strikdas
* 'n Aandonderbaadjie of cummerbund
* 'n aandete baadjie ('n "tuxedo" genoem in Amerika), van swart of middernagblou wol, waarvan die baadjielapelle en broeknaat van sy of ander kontrasterende materiaal gemaak is.
* Swart Oxford- of blinkleerskoene.

## Damesstandaard 
duimnael|'n Voorbeeld van 'n swart aandrok.
Vroue-uitrustings vir swartdasgeleenthede het baie gewissel oor die jare; tradisioneel was dit:
* Aandskoene
* Aandete (enkellengte) of tee (onder middelkuit) lengte moulose aandrok, dikwels vergesel deur:
** 'n omhangsel of stola en
** handskoene
Vandag se damesrokke vir swartdasgeleenthede dek 'n veel wyer vlak van formaliteit wat wissel van net onder die witdasstandaard tot iets meer informeel soos 'n swart nommertjie. Dit mag ook die volgende insluit:
* Aandskoene en
* 'n balrok, aandrok of 'n skemerkelkrok. Skemerkelkrokke mag lank wees, of redelik kort en hoef nie swart te wees nie.
* In Engeland is 'n aandbroek met 'n palazzo snit 'n ander aanvaarbare opsie.

In teenstelling met die mansstandaard, is die besonderhede van swartdas vir dames gekoppel aan alles wat in die aand gedra word en tans in die mode is.

## Verwysings
Akademiese drag

[regs|duimnael|'n Doktor in Filosofie aan die [Universiteit van Oxford, in volle akademiese drag.]]
duimnael|'n Doktor in Opvoedkunde aan Columbia Universiteit in sy doktorale regalia.
**Akademiese drag** is 'n tradisionele vorm van klere vir akademiese instellings, hoofsaaklik tersiêre (en soms sekondêre) onderwys, hoofsaaklik deur diegene gedra wat toegelaat word tot 'n universiteitsgraad (of soortgelyke), of in besit is van status wat aan hulle die reg verleen om dit te dra (bv. voorgraadse studente aan sekere ou universiteite).

Dit word algemeen slegs gesien by gradeplegtighede, maar word in 'n mindere mate by baie antieke universiteite nog steeds daagliks gedra. Akademiese drag word ook deur lede van sekere geleerde samelewings en instellings as amptelike drag gedra.

## Verwysings
Vliegbaadjie

duimnael|'n Moderne nylon MA-1 bomwerperbaadjie
'n **Vliegbaadjie** of **bomwerperbaadjie** is 'n informele baadjie oorspronklik geskep vir militêre vlieëniers. Die styl het uiteindelik deel geword van die gewilde kultuur en kleredrag.

## Tydens die Eerste Wêreldoorlog 
In die Eerste Wêreldoorlog het die meeste vliegtuie nie 'n geslote kajuit gehad nie, dus moes vlieëniers klere dra wat hulle warm genoeg sou hou. Die Amerikaanse Weermag het die Lugvaartklereraad in September 1917 gestig en begin met die verspreiding van swaar leervliegbaadjies; met hoë omringende krae, ritssluiters met windflappe, asook 'n paar soorte uitgevoer met pels.

## Tydens die Tweede Wêreldoorlog 
Met ruimtetegnologie wat verbeter het, het die hoogte waarteen vliegtuie bedryf word ook verhoog. Die meeste swaar bomaanvalle in Europa tydens die Tweede Wêreldoorlog het vanaf 'n hoogte van ten minste 25&nbsp;000&nbsp;voet plaasgevind, waar die omringende temperatuur so koud as -50&nbsp;°C was. Die kajuite van hierdie bomwerpers was nie geïsoleer nie, dus was 'n warm, dik vliegbaadjie 'n noodsaaklike stuk uitrusting vir elke lid van die bemanning.
Iljoesjin Il-4

Die **Iljoesjin Il-4** is 'n tweemotorige bomwerper wat tydens die Tweede Wêreldoorlog deur Rusland gebruik is.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Stiftsgymnasium Melk

duimnael|Leerders by die abdy se portaal
duimnael|'n Lugaansig van die abdy Stift MelkDie **Stiftsgymnasium Melk** (volledige amptelike naam *Öffentliches Stiftsgymnasium und Oberstufenrealgymnasium der Benediktiner in Melk*) is 'n humanistiese gimnasium wat as privaat skool deur die Benediktyne-abdy van Melk in die Oostenrykse deelstaat Neder-Oostenryk bedryf word en ook in die abdy-kompleks gevestig is. Die skool geniet Oostenrykse *Öffentlichkeitsrecht* ("openbare reg"), dit wil sê sy eindsertifikate is gelykgestel aan dié van openbare skole.

In sy huidige vorm bestaan die abdy-gimnasium sedert 1707, maar dit het sy oorspronge in 'n kloosterskool wat reeds in die Middeleeue gevestig is. Die gimnasium is een van die oudste skole in die Duitse taalgebied. Danksy die beskikbaarheid van openbare vervoermiddels het die aantal koshuisleerders sedert die Tweede Wêreldoorlog bestendig afgeneem, en die meeste leerders woon tans tuis by hul gesinne. Die onderwysinstelling het sy vroeëre karakter as koshuisskool sodoende lankal kwytgeraak en is tans 'n gimnasium waar die klemtoon op onderwys in Oudgrieks en Frans gelê word, asook 'n sogenaamde *Oberstufenrealgymnasium* wat opleiding in drie kerngebiede aanbied - musiek, kunste en wiskunde met natuurwetenskappe.
Sesiumchloried

**Sesiumchloried** is 'n sout van die alkalimetaal sesium en die suur waterstofchloried.

## Kristalstruktuur 
Die stof het 'n eenvoudige kubiese struktuur met 'n primitiewe kubiese rooster. Dit het een formule-eenheid per sel (Z=1) en 'n Cs atoom in die (1a) Wyckoff-posisie (0,0,0) en 'n Cl atoom in die 1b posisie (½,½,½). Hierdie stof is die argetipe van die B2-struktuur in die strukturbericht-klassifikasie.
Daar is talle stowwe wat hierdie tipe struktuur het of 'n struktuur wat hiervan afgelei is.

Dit is 'n stof met ioniese binding. Die -katioon word omring deur 'n kubus van agt chloried-anione. Die anioon word ook deur 'n kubus van katione omring.

## Biologiese eienskappe 
Sesiumchloried is in kankerterapie aangewend asook in eksperimentele modelle wat ventrikulêre aritmie opwek. Blootstelling aan die stof oor 270 dae veroorsaak egter breuke in die DNS van muise wat die genotoksiese en sitotoksiese eienskappe van hierdie stof demonstreer.

## Verwysings
Montmorillon

**Montmorillon** is 'n dorp in die Franse département Vienne in Nieu-Akwitanië. Dit is die hoofstad van die arrondissement van Montmorillon.

Die stad is tussen Poitiers en Limoges  geleë en word deur die Gartemperivier deurkruis. Die kleimineraal montmorilloniet is na hierdie plek genoem.

Die dorp word as *de Monte Maurilionis* vir die eerste keer in 1093 beskryf.

## Naburige munisipaliteite 
## Demografie 
## Susterstede 

*  Wadern, Duitsland, sedert 1968,
*  Medina del Campo, Spanje, sedert 1994,
*  Safané, Burkina Faso, sedert 1997,
*  Gościno, Pole, sedert 2003,
*  Putna, Roemenië, sedert 2013.

## Beroemde mense 
* Étienne de Vignolles, La Hire genoem, (1390–1443), Franse beampte tydens die Honderdjarige Oorlog, metgesel van Johanna van Arkel,
* Paul de Ladmirault (1808–1898) Franse generaal-majoor en senator,
* Joseph Carré (1870–1941), argitek,
* Régine Deforges (1935–2014), romanskrywer,
* Simon Pagenaud (1984–), Indycar renjaer.

## Verwysings
Ruimtegroep

'n **Ruimtegroep** is 'n wiskundige groep wat die simmetrie van kristalle beskryf. Dit is veral vir die X-straalkristallografie van uiters groot belang.

Ruimtegroepe kombineer die verskuiwingssimmetrie van 'n kristalrooster in drie dimensies met rotasie-elemente van die 32 puntgroepe wat hiermee verenig kan word. Daar is 230 ruimtegroepe en twee sisteme van notasies om hulle aan te dui.

## Schönflies-notasie 
Die een sisteem is 'n uitbreiding van die Schönflies-stelsel wat vir die puntgroepe gebruik word. Indien byvoorbeeld die puntgroep wat die oktaëder se simmetrie beskryf die Schönflies-simbool Oh word ruimtegroepe wat hierdie rotasie simmetrie besit aangedui met O, O, O ensomeer. Hierdie ruimtegroepe verskil egter omdat hulle 'n ander roostertipe kan besit of omdat die puntgroepelemente net gekombineer met fraksionele verskuiwings kan optree. Die laaste ruimtegroepe word non-simmorfiese groepe genoem. Die Schönflies-notasie dui hierdie verskille nogtans nie aan nie.

## Hermann-Mauguin-notasie 
Die ander notasie word Hermann-Mauguin-notasie genoem en hier word die verskille beter in die ruimtegroepsimbool weergegee. Puntgroepe kan ook met HM-notasie weergegee word, maar dit is minder gebruiklik. Die oktaëdergroep Oh word in HM aangedui met  4/m  2/m of in kort notasie mm. Die 4/m deel gee aan dat die hoofas viertallig en loodreg aan 'n spieëlvlak staan. Die tweede belangrike as is drietallig en  gee dit aan asook daat daar 'n inversiepunt is (die bostreep). In die kubiese sisteem is hierdie as in die rigting van die liggaamsdiagonaal. Die derde as is tweetallig en staan ook loodreg aan 'n spieëlvlak. Hierdie as is in rigting van die vlakdiagonaal van die syvlakke.

### Gesenterde roosters 
Vir 'n ruimtegroep word die tipe rooster aangedui met 'n simbool P, C, I, F of R wat voorafgaan aan die rotasiedeel. Byvoorbeeld die ruimtegroep O het 'n primitiewe rooster en word as **P**4/m  2/m of Pmm weergegee. O het 'n vlakgesentreerde rooster en kry die simbool **F**4/m  2/m of Fmm

### Non-simmorfe elemente 
Die groep O is non-simmorf en word met  P4/n  2/m of Pnm uitgedui. Dit het 'n glyspieëlvlak loodreg aan die viertallige hoofas pleks van 'n normale spieëlvlak. 'm Normale spieëloperasie verander byvoorbeeld die z-koördinaat in -z; dit word gewoonlik as  geskryf. Die koördinaat (x,y,z) verander byvoorbeeld in (x,y,). By 'n glyspieëlvlak moet hierdie operasie egter gekombineer word met 'n verskuiwing wat 'n fraksie van die eenheidsvektore van die eenheidsel is. Die koördinaat (x,y,z) verander byvoorbeeld in (x+½,y,) deur 'n glyspieëlvlakoperasie. Dit word in die notasie weergegee deur die m (vir spieël) te vervang deur a in hierdie voorbeeld omdat ons in die x-rigting skuif (die a-as). Maar dit kan ook b, c, n of d wees, afhanklik van die rigting waarin die operasie van die glyspieëlvlak skuif.

Rotasie-asse kan nes spieëlvlakke non-simmorf word. Hierdie asse wat 'n rotasie met 'n fraksionele verskuiwing kombineer word skroefasse genoem. Die groep O word byvoorbeeld met  F 41/d  2/m of Fdm aangedui. Dit het 'n vlakgesentreerde rooster (F), 'n glyspieëlvlak in 'n diagonale rigting (d) en 'n viertallige skroefas 41.
Donald Bradman

'''Sir Donald 'Don' Bradman''' (1908–2001) was ’n legendariese Australiese krieketspeler, een van die beste kolwers nóg. Bradman word deur baie as die beste kolwer van alle tye gesien, alhoewel Sachin Tendulkar ook 'n sterk aanspraakmaker op die titel sou wees. Sy kolfgemiddelde van 99,94 in toetswedstryde word as 'n buitengewone prestasie beskou. Hy is tot vandag toe nog 'n bekende sportster in sy land.

## Lewensloop 
Donald George Bradman is op 27 Augustus 1908 in Cootamundra in Australië gebore, maar het in Bowral grootgeword. Hy het van 1928 tot 1948 toetskrieket gespeel.

Bradman maak sy debuut in die eerste toets teen Engeland. Sy loopbaan is vir agt jaar deur die Tweede Wêreldoorlog onderbreek. In sy 52 toetswedstryde en tagtig beurte het hy 29 honderdtalle aangeteken en 13 keer meer as vyftig lopies behaal. Vir twintig jaar was hy die jongste speler om 'n honderdtal aan te teken en hy het nog talle ander rekords agter sy naam. Een van sy rekords wat vandag nog staan is sy kolfgemiddelde van 99,94 lopies. Tydens sy laaste toets moes hy net vier lopies aanteken om sy kolfgemiddelde oor die 100 lopies te stoot. Hy kon egter geen lopies behaal nie en is uit vir 'n eier (nulletjie).

Hy is in 1948 tot ridder geslaan en in 1985 in Australië se Heldesaal vir Sport vereer. Tydens 'n stemming is hy as een van die grootste Australiërs van die 20ste eeu aangewys.

Bradman is op 25 Februarie 2001 in Kensington Park in Suid-Australië aan longontsteking oorlede. Hy was 92 jaar oud.

## Fotogalery 

Lêer:D.G.Bradman.png
Lêer:Bradman 1937.JPG
Lêer:Fingleton Bradman.jpg
Lêer:Bradman chaired.jpg
Lêer:Bradman 1928.jpg
Lêer:Bradman stand.jpg
Lêer:Bradman's Cottage at Temora Rural Museum.jpg
Lêer:Inside Bradman's Cottage at Temora Rural Museum.jpg
Lêer:Bradman Barnes 234.jpg
Lêer:Bradman and wife.jpg
Lêer:MCG Bradman statue.jpg
Lêer:Bradman Museum 2.JPG
Lêer:Bradman Museum 1.JPG
Lêer:Bradman c.1928.jpg
Lêer:Bradman Stand.jpg
Lêer:Bradman Stand, Adelaide Oval.jpg
Lêer:MCG Bradman statue base.jpg
Lêer:Bradman Oval Bowral - fence.jpg
Lêer:Bradman&Bat.jpg
Lêer:Don Bradman and Stan McCabe.jpg
Lêer:Donald Bradman australian cricket player pic.JPG
Lêer:Don Bradman statue at Adelaide Oval.jpg
Lêer:BradmanWedding.jpg
Lêer:Bradmanstatue.jpg
Lêer:BradmanHooksVoce.jpg
Lêer:Donald Bradman practises his drive, 1936 (StateLibQld 1 101600).jpg
Lêer:Aus1930Team.jpg

## Verwysings 
## Eksterne skakels
Martin Maryland

Die **Martin Maryland** was 'n tweemotorige bomwerper wat deur Amerika ontwerp en gebou is maar deur die Britse- en ''Armée de l'Air* gebruik is tydens die Tweede Wêreldoorlog. In Amerika het die vliegtuig as die *Martin 167* bekend gestaan. Die vliegtuig het sy nooiensvlug op 14 Maart 1939 voltooi. Die *Armée de l'Air'' het 'n bestelling van 215 vliegtuie geplaas in 1939. Die eerste vliegtuie is in Oktober 1939 aan hulle afgelewer. Die vliegtuig is vervang deur die Martin Baltimore.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
The Brady Bunch

**The Brady Bunch** is 'n Amerikaanse TV-reeks van die 1960’s en 1970’s oor die avonture van ’n groot, gelukkige gesin met goedgemanierde kinders. Die sitkom is deur Sherwood Schwartz geskep en van 26 September 1969 tot 8 Maart 1974 op ABC uitgesaai. Dit bestaan uit vyf seisoene met 117 episodes en handel oor die doen en late van 'n stieffamilie met ses kinders en 'n lawe huishoudster. Die reeks word as een van die laaste ou-styl familie-sitkoms beskou.

Ná die reeks se kansellasie in 1974 is dit vanaf September 1975 vir sindikasie beskikbaar gestel. Terwyl die oorspronklike reeks nie uitermatig suksesvol was nie, het dit onder sindikasie gewilde kykmateriaal vir jong kinders en tieners geword.

Talle opvolgreekse en TV-films het die lig gesien, insluitende *The Brady Bunch Hour* (1976–77), *The Brady Girls Get Married* (1981), *The Brady Brides* (1981), *A Very Brady Christmas* (1988) en *The Bradys* (1990). Die reeks is in 1995 in 'n satiriese fliek getiteld *The Brady Bunch Movie* verwerk, wat in 1996 met *A Very Brady Sequel* opgevolg is. 'n Tweede opvolg, *The Brady Bunch in the White House*, is vir TV aangepas en in 2002 op Fox uitgesaai.

Episode 12 van seisoen 3 (*Getting Davy Jones*) is in 1997 deur die Amerikaanse *TV Guide*-tydskrif as een van die 100 Grootste Episodes van Alle Tye aangewys.

## Verwysings 
## Eksterne skakels 
* 
*
Talk

**Talk** is mineraal wat tot die pirofilliet-talk-groep van die smektiete (klei) behoort. 

Dit is 'n magnesiumsilikaat wat baie sag is. As gesteente word dit **seepsteen** genoem. Dit kan maklik gesny word en word dikwels aangewend vir beeldjies soos van die Zimbabwe-voël by die ruïnes van Groot-Zimbabwe. 

Dit kan egter ook maklik gepoeier word en talkpoeier word vir talle doele gebruik.

## Struktuur 
duimnael|links|Die talk-struktuur

Talk se kristalstruktuur is gelaagd en bestaan uit twee tetraëdriese silikaatlae wat soos 'n toebroodjie 'n laag met magnesiumione bevat. Tussen die toebroodjielae bestaan net swak vanderwaalskragte, wat dit moontlik maak dat die lae maklik oor mekaar skuif. Dit gee ook aan die materiaal sy vetterige gevoel op die vel.

## Verwysings
Tina Joemat-Pettersson

**Tina Joemat-Pettersson** (16 Desember 1963, Kimberley – 5 Junie 2023, Rondebosch, Kaapstad) was 'n Suid-Afrikaanse politikus wat twee keer kabinetportefeuljes in die Zuma-administrasie beklee het. Sy was van 2009 tot 2014 die Minister van Landbou, Bosbou en Visserye en van 2014 tot 2017 die Minister van Energie. 

Joemat-Pettersson het by die Hoërskool William Pescord gematrikuleer en 'n BA-graad in Engels en Geskiedenis aan die Universiteit van Wes-Kaapland verwerf. In 2002 het sy 'n uitvoerende bestuursprogram aan die Nagraadse Bestuurskool van die Universiteit van Kaapstad voltooi. Terwyl sy studeer het, het Tina Joemat-Pettersson sedert 1987 reeds as 'n onderwyser by Pescodia Sekondêre Skool, Kimberley, gewerk. Sy raak in 1998 betrokke by die onderwysersvakbond, die Suid-Afrikaanse Demokratiese Onderwysersunie (SADOU).

In gesprek met Sjahril Sabaruddin, die Indonesiese ambassadeur in Suid-Afrika, het Joemat-Pettersson beweer dat sy 'n afstammeling van Kendal in Sentraal-Java is.

Sy is op 5 Junie 2023 by haar woning te Rondebosch in Kaapstad oorlede, te midde van bespiegelings oor haar moontlike selfdood.

## Eksterne skakels 
* Tina Joemat-Pettersson op People's Assembly
Guy de Maupassant

200px
**Guy de Maupassant**

**Franse skrywer, joernalis en reisskrywer**

----
**Gebore** 
5 Augustus 1850 
in die Kasteel van Miromesnil, Normandië Frankryk

----
**Oorlede** 
6 Julie 1893 
in Passy, ParysFrankryk

----

**Literêre stroming**
Naturalisme, realisme

----

**Bekende werke**
130px
*Boule de Suif* (1880)
*Bel-Ami* (1885)

----

**Handtekening**

200px

**Henry René Albert Guy de Maupassant** ([gidəmopɑˈsã], (* 5 Augustus 1850 in die Kasteel van Miromesnil in Tourville-sur-Arques, Normandië; † 6 Julie 1893 in Passy, Parys) was 'n Franse skrywer en joernalis. Naas Stendhal, Balzac, Flaubert en Zola word hy as een van die mees vooraanstaande skrywers in 19de eeuse Frankryk beskou.

Maupassant, 'n verteenwoordiger van die naturalistiese en realistiese strominge binne die literatuur, word veral onthou vir sy meesterlike kortverhale en die manier waarop hy die lot van sy romankarakters en die sosio-maatskaplike uitdagings, waarmee hulle te kampe het, uitbeeld – dikwels met 'n pessimistiese en gedesillusioneerde blik. Baie van dié verhale speel af gedurende die Frans-Pruisiese Oorlog tussen 1870 en 1871 en behandel die sinloosheid van oorlog en die lot van burgerlikes wie se lewens deur die oorlogswoelinge en hul persoonlike ervarings dramaties verander. Maupassant se literêre nalatenskap sluit sowat driehonderd kortverhale, ses romans, drie reisboeke en een gedigbundel in. Maar dit is *Boule de Suif* ("Vetbolletjie", 1880), die eerste verhaal wat gepubliseer is, waarna dikwels as sy meesterwerk verwys word.

Enkele verhale van Maupassant asook sy *Pierrot* is deur Gerrit Dekker in Afrikaans vertaal.

## Verwysings
Aandrok

links|duimnael|"Quinceañeras del Bicentenario"
regs|duimnael|'n **Baltoga** deur Dior, sy taffeta, 1954. Indianapolis Kunsmuseum.
duimnael|260px|regs|*Too Early* deur James Tissot. Modieuse balrokke van 1873
'n **Aandrok** of **balrok** is die mees formele vroulike klere vir sosiale geleenthede (soos witdas). Dit is tradisioneel 'n volomringde toga wat tot op die grond strek, gemaak van luukse materiaal, delikaat en eksoties afgewerk. Die meeste weergawes is afgesny van die skouer met decollete halslyne.

Sulke togas word tipies gedra met 'n stola ('n formele tjalie in duur materiaal), kaap of mantel in plaas van 'n jas, "goeie" (couture of oudhede) juweliersware en opera-lengte handskoene. Standaardtoebehore is dansskoene en 'n vasklouhandsak. Waar "staatsdekorasies" gedra moet word, word hulle op 'n boog aan die bors vasgesteek, en getroude vroue dra 'n tiara as hulle een het. 

Die baltoga het min verander sedert die middel van die 19de eeu. Alhoewel kunsmatige materiale nou soms gebruik word, bly die mees algemene materiaal satyn, kant, taffeta en fluweel met versierings van kant, pêrels, blinkertjies en borduurwerk.

## Verwysings
Diana (mitologie)

**Diana** was in die Romeinse mitologie die godin van jag, die maan en die natuur; sy is verbind met wilde diere, woude en die mag om diere te beheer en met hulle te praat. Sy is vroeg al vereenselwig met die Griekse godin Artemis, insluitende haar geboorte op die eiland Delos, haar ouers Jupiter en Latona en haar tweelingbroer Apollo,

Sy is later ook in nuwe heidense gelowe opgeneem, waar sy ’n man, Lucifer, en dogter, Aradia, gehad het. 

## Aanbidding
duimnael|links|160px|*Diana Wat Jag*, Guillaume Seignac.
[duimnael|220px|’n Antieke muurskildery uit [Pompeji beeld ’n offerande aan Diana uit.]]

Diana was ’n antieke godin wat deur al die Latynse stamme aanbid is. In Rome was haar kultus moontlik so oud soos die stad self. Sy het daar ’n tempel gehad, asook baie ander heiligdomme. Haar hooftempel was in ’n woud wat uitgekyk het op die Nemi-meer, wat ook as "Diana se Spieël" bekend was. 

Sy is daar aanbid as Diana Nemorensis, of "Diana van die Woud".

duimnael|220px|’n 18de-eeuse uitbeelding van die Nemi-meer, deur John Robert Cozens.
Haar kultus kon hier ontstaan het. Volgens legendes is die tempel deur Orestes en Iphigenia gestig nadat hulle uit die Tauri gevlug het. In dié tradisie was die Nemi-tempel veronderstel om op die terrein van ’n vroeëre tempel van Artemis Tauropolos gebou te wees, en die eerste standbeeld by Nemi is na bewering uit die Tauri gesteel en deur Orestes na Nemi gebring. 

Volgens historiese bewyse het Diana se kultus by Nemi minstens van die 6de&nbsp;eeu&nbsp;v.C. af geduur 

Teen die 4de&nbsp;eeu&nbsp;v.C. het die eenvoudige tempel by Nemi tot ’n belangrike kompleks uitgebrei.) Aanbidders het na Nemi gereis met fakkels en kranse in hul hande. By die meer het hulle stukkies tou aan heinings gebind en tablette met gebede agtergelaat. Die fees is eindelik deur die hele Italië gevier. 

### Verbintenis met Artemis
Rome wou die Latynse stamme om die Nemi beheer en Diana is in Rome begin vereer as ’n teken van politieke solidariteit. Die godin het kort daarna vergrieks geraak en is verbind met die Griekse godin Artemis. Die proses is waarskynlik aangehelp deur die feit dat dit kunstenaars wat nuwe standbeeld van Diana moes bou, opgeval het hoe baie van haar eienskappe met dié van Artemis ooreenstem, en hulle het Diana op ’n manier uitgebeeld wat geïnspireer is deur vroeëre uitbeeldings van Artemis. 

In Rome is Diana beskou as ’n beskermvrou van laerklasburgers, wat plebs genoem is, en slawe, wat asiel kon kry in haar tempels. 

### In Rome
Diana is in Rome aanvanklik saam met haar ma, Latona, en broer, Apollo, in hul tempels aanbid.

Politici het ook verskeie kleiner tempels vir Diana dwarsdeur Rome laat bou om openbare steun te verwerf. 

## Verwysings
Avro Anson

Die **Avro Anson** is 'n tweemotorige kuspatrollievliegtuig wat vir militêre doeleindes ontwikkel is uit die sessitplek-Avro 652A kommersiële vliegtuig. Die militêre prototipe (K 4771) het sy nooiensvlug op 24 Maart 1935 voltooi. Die vliegtuig is deur die Britse Lugmag, Britse Vloot Lugmag en Koninklike Kanadese Lugmag gebruik tydens die Tweede Wêreldoorlog. Die Anson is later vervang deur die Lockheed Hudson.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Pentatonix

**Pentatonix** (afgekort as **PTX**) is ’n Amerikaanse a cappella-groep van vyf lede van Arlington, Texas. Die groep bestaan uit die sangers Scott Hoying, Mitch Grassi, Kirstin Maldonado, Avi Kaplan en Kevin Olusola. Hulle het ’n styl wat wissel van pop en stemperkussies tot beatboxing, en is bekend vir hul afstofliedjies, veral moderne popweergawes van Kersliedere (soms in die vorm van medleys), maar ook oorspronklike materiaal. 

Pentatonix is in 2011 gestig en het in dieselfde jaar die derde seisoen van NBC se reeks *The Sing-Off* gewen. Toe Sony se Epic Records die groep los ná *The Sing-Off*, het hulle hul YouTube-kanaal gestig en hul musiek uitgereik deur Madison Gate Records van Sony Pictures. Met meer as 13&nbsp;miljoen volgelinge en 2,4&nbsp;miljard besoeke is Pentatonix se YouTube-kanaal tans een van die gewildste musiekvideokanale.

Hul debuut-EP, *PTX, Volume 1*, is in 2012 uitgereik, gevolg deur hul vakansie-uitreiking, *PTXmas*, in dieselfde jaar. Hul derde album was *PTX, Vol. II*, in 2013. In dieselfde jaar het hulle hul vierde EP, *PTX, Vol. III*, uitgereik asook twee vollengte-ateljeealbums, *PTX, Vols. 1 & 2* en ''That's Christmas to Me*; laasgenoemde het goud gewen asook platinum (in Desember 2014) en dubbele platinum (in Februarie 2016); dit was die album met die vierde hoogste verkope in 2014 in Amerika. In die volgende jaar het Pentatonix hul gelyknamige album uitgereik, hul eerste met meestal oorspronklike materiaal, gevolg deur ’n derde Kersalbum, *A Pentatonix Christmas*, in 2016 en nog ’n EP, *PTX, Vol. IV - Classics'', die volgende jaar.

Pentatonix het drie Grammys gewen: hulle was die eerste a&nbsp;cappella-groep wat die Grammy vir "Best Arrangement, Instrumental or A&nbsp;Cappella" gewen het. Die ander Grammys was in 2016 en 2017.

## Ateljeealbums 
* PTX, Volume 1 (2012)
* PTX, Vol. II (2013)
* PTX (2014)
* PTX, Vol. III (2014)
* Pentatonix (2015)
* PTX Presents: Top Pop, Vol. I (2018)
* The Lucky Ones (2021)

## Verwysings 
## Eksterne skakels 
*Amptelike webtuiste
*Pentatonix op YouTube
*
Magnetiet

**Magnetiet** is 'n mineraal met formule . Dit is 'n oksied met gemengde valensies Fe(II) en Fe(III). Altwee vorme van yster is in 'n hoëspintoestand en die stof in ferrimagneties. Die stof het 'n struktuur wat van die spinelstruktuur afgelei is. 

Dit is een van die belangrikste ysterertse en dit kom in 'n verskeidenheid stollingsgesteentes, pegmatiete, kontakmetamorfe gesteentes en hidrotermale are voor. In ons moderne Aarde word magnetiet selde in sedimentêre omgewings gevorm. Maar in die Paleoproterosoïkum (2,5 tot 1,6 miljard jaar gelede) het groot neerslae magnetiet direk uit seewater neergeslaan, aangesien dit 'n tyd was toe die wêreld se oseane en atmosfeer nog nie so suurstofryk was soos nou nie. In die Groot Suurstofkatastrofe het dit begin om te verander. Sianobakterieë het groot hoeveelhede suurstof vrygestel.

## Sien ook 
* Ysteroksied

## Verwysings
Spinel

**Spinel** is 'n mineraal met chemiese formule .

## Struktuur 
Die mineraal het 'n kubiese kristalstruktuur wat die argetipe is vir die strukturbericht-klassifikasie se H11-struktuur. Hierdie struktuurtipe word gewoonlik die spinel-struktuur genoem en daar is talle minerale met 'n algemene formule  wat hierdie struktuur het. Daar is ook sulfiede wat dié struktuur besit. Hulle word tiospinelle genoem.

Die spinelstruktuur is afgelei van die kubiese digpakking. Dit is 'n 2x2x2 superstruktuur van die kubiese digpakking se eenheidsel met Z=8 formule-eenhede in die sel. Daar is daardeur 8*4= 32 suurstofatome in die supersel. Daar is ook 8*4=32 oktaëdriese interstisiële holtes en 8*8=64 tetraëdriese holtes. Die divalente -ione beset 1/8 van die tetraëdriese holtes en die trivalente 
 ione beset 1/2 van die oktaëdriese holtes. Daar is egter ander minerale wat 'n spinel-struktuur het soos magnetiet waar dit anders is. In magnetiet beset die divalente ione saam met die helfte van die trivalente ione die oktaëderholtes, terwyl die ander helfte van die trivalente ione beset word. Dit word die omgekeerde spinelstruktuur genoem.

## Verwysings
Chromiet

**Chromiet** is 'n kubiese mineraal met formule . Dit is die belangrikste chroomerts en word ook in Suid-Afrika aangetref as hoofbestanddeel van die gesteente chromitiet.

Chromiet het die spinelstruktuur en kan mengkristalreekse vorm met magnesiochromiet, magnetiet en hersiniet wat almal dieselfde kristalstruktuur het.

## Verwysings